Tanguy Kouassi

Tanguy-Austin Nianzou Kouassi (lahir 7 Jun 2002) merupakan pemain bola sepak Perancis yang beraksi di posisi bek tengah untuk kelab Bundesliga, Bayern Munich.

Kerjaya kelab

Paris Saint-Germain
Sebagai pemain lepasan akademi Paris Saint-Germain, Kouassi melakukan penampilan sulungnya untuk skuad utama PSG pada 7 Disember 2019 dalam aksi liga menewaskan Montpellier 3-1. Beberapa hari kemudian, beliau beraksi dalam perlawanan sulungnya di kejohanan Liga Juara-Juara Eropah mengalahkan Galatasaray 5-0.

Beliau telah menjaringkan gol pertamanya dalam aksi Coupe de la Ligue menewaskan Reims 3-0 pada 22 Januari 2020. Jaringan oleh Kouassi itu menandakan jaringan PSG ke-4000 dalam sejarah kelab. Kouassi telah menyumbat jaringan pertamanya di Ligue 1 dengan menghasilkan dua gol dalam perlawanan terikat seri 4-4 menentang Amiens pada 15 Februari 2020.

Bayern Munich
Pada 1 Julai 2020, kelab gergasi Jerman iaitu Bayern Munich telah mengumumkan pembelian Kouassi yang bertempoh selama empat tahun.

Kerjaya antarabangsa 
Kouassi telah dilahirkan di Perancis dan berasal daripada keturunan Ivory Coast. Kouassi kini merupakan pemain belia antarabangsa Perancis. Beliau merupakan sebahagian daripada skuad Perancis yang mara ke peringkat separuh akhir dalam Kejohanan Eropah Bawah-17 2019.

Beliau merupakan tonggak penting bagi pasukan Perancis yang menamatkan kejohanan Piala Dunia FIFA B-17 2019 di tempat ketiga. Beliau telah menjaringkna gol penyamaan buat pasukannya dalam aksi suku akhir sebelum pasukannya membelasah Sepanyol 6-1.

Statistik kerjaya 
.

Pencapaian

Kelab
Paris Saint-Germain
Ligue 1: 2019–20

Individu
Titi d'Or: 2019

Catatan

Pautan luar 
France profile at FFF

Kelahiran 2002
Orang hidup
Pemain bola sepak Perancis
Pemain Paris Saint-Germain F.C.
Pemain FC Bayern Munich